Obamas strateger skal hjelpe Rudd til valgseier
De nye konsulentene er et velkomment bidrag foran valgkampen, sier Rudd ifølge avisa Sydney Morning Herald. Blant ekspertene han har leid inn, er Tom McMahon, som var en av topplederne i Demokratenes valgkampkomité i 2012, Matthew McGregor, som er ekspert på sosiale medier, og Joon Kim, en annen erfaren valgkampstrateg. De tre konsulentene deltok alle i innsatsen for å få Obama gjenvalgt som president i USA. Ifølge Rudd går australske Labor bredt ut foran valget. - Vi tar på sett og vis imot råd overalt hvor vi kan få det, sier Rudd, som overtok som statsminister for bare noen uker siden etter å ha slått Julia Gillard i en intern lederstrid i Labor. Den nye statsministeren må nå utlyse valg innen 30. november. Labor har styrket seg på gallupen etter at han overtok statsministerposten.
Australias statsminister Kevin Rudd har hyret inn strateger fra Barack Obamas team for å sikre seier i valget til nasjonalforsamling senere i år.